سؤال بخصوص اصلاح السياره قبل موافقة شركة التامين تعال استفيد
إضغط هنا للإخفاء
السلام عليكم قدر الله على احد الاخوان وصدم بموتره وكان الغلط 100% على الي صدمه فتحمل تأمين الصادم سيارة صاحبي المهم بعد الانتهاء من الاجراءات في شركة التأمين قالو ان المبلغ بيوصل بعد 14 يوم تقريبا فقرر صاحبي يسوي السياره على حسابه لانه مستعجل لكن الشركه تقول لاتصلحها حتى تجي الموافقه وشرايكم ؟؟؟ يصلحها ولا ينتظر ..!! لان ممكن الشركه مايعجبها التقدير وتقول قدرها مره ثانيه ثم يتورط لانه بيكون سواها والمشكله التكلفه عاليه جدا ..فحاول صاحبي باستمالة قلب احد الموظفين وتودد اليه وبعد تكفى وطلبتك قاله ما اقدر اعطيك موافقه ولكن في الغالب 99% يوافقون على الاصلاح وسبب ال14 يوم حتى يدققون لايكون الحداث شبه جنائيه او خلافه وهذا سبب التأخير وش رايكم بكلام الموظف ... مشورتكم بارك الله فيكم
إبلاغ
الردود
واحد من عيال جيرانا صدم والغلط على اللي صدمه وطبعا جاء المرور وقدر الموتر وكلش تمام وقالو بعد 15 يوم اسستلم التامين
الرجال معاه دراهم وصلح الموتر وشرا القطع يوم خلص
دقو عليه وقالو تعال نبي نشيك على الموتر مره ثانيه علشان يشوفون لان القطع اللي مركبها في السياره تجاريه وهم طلب اصليه ومدري ايش بعد المهم
ويوم راح لـهم حصلو السياره مافيها صدمات وبعدين قالو له انت ملفق له الحادث ومدري ايش ومسحو صور الحادث من الجهاز وبهذلو الرجال
لكن ماخلها لهم راح لـ المرور وطلب التقرير حق الحادث لان المنطقه اللي احنا فيها ماجاء نجم بالكورلا ههههههههه
وطلب منهم التقرير ورفعه للمحكمه ولين يومك ماخذ ريال واحد وذا السالفه لها حول السنه
6 0
يوقفها عند باب البيت لـ يوم يستلم فلوس التامين
ويستاجر له موتر وبيسدد فلوس الايجار من التامين
لان التامين بعض الاوقات تطلب اصلي وتركب تجاري ههههههههههههه
0 0
2 0
0 0
0 0
:: الثلاث ورش تقدر قيمه شغل اليد وانت تروح لقطع الغيار وترفق للمرور تقدير الورش + قيمة قطع الغيار ... اما بالنسبه لشيخ المعارض فهو يقدر السياره كاامله ( شغل يد + قطع غيار )
0 0
مافهمت وش قصدك بالظبط يعني الحين اذا اتصلو علي وجات الموافقه بيعطوني شيك بالمبلغ طيب يعطوني ورقة اصلاح ولا وش اسوي بالظبط
0 0
2 0
تفضلوا هذا رابط حملة تبرد قلوبكم بهالشركات النصابه
0 0
1 0
أقصى فترة لإستلام التعويض هي 15 يوم
أرى تصلحها على حسابك إذا المعاملة منتهية حسب كلامك
0 0
اولاً:الان في حالة حدوث اي حادث والمخطي عنده تأمين اكيد بيحضر موظف نجم لعمل كروكري الحادث وتصوير السيارات المتصادمه وتسجيل التقرير الكترونياً اما اذا كان في خط سريع يقوم بهذا العمل رجال امن الطرق او اي جة تحضر للحادث طبعا راح يأخذوا من المخطي التأمين والاوراق المطلوبه .
ثانياً:المصدومه سيارته يستلم ورقة الاصلاح وتقرير الحادث وتأمين المخطي عليه وخطاب موجه لشيخ طائفة الورش .
ثالثاً:تذهب بالسياره المصدومه لشيخ طائفة الورش ليسجل لك القطع التالفة بسبب الحادث و وتحديد قيمة اجور الاصلاح دون القطع.
رابعاً:تذهب لمكاتب شركة نجم وتسلمهم جميع الاوراق اللي حصلت عليها وهم بدورهم يسجلوا المعالمة الكترونياً وارسالها لشركة التأمين المطلوبه ويطلب من الايبان لحسابك البنكي الشخصي حتى يتحول مبلغ التأمين لحسابك وفي حالة عدم وجود الايبان او حساب بنكي اعطائك شيك بمبلغ التأمين تستلمه من نفس مكتب شركة نجم .
خامساً:بعد ارسال المعالمه لشركة التأمين تقوم شركة التأمين بعمل خصم 20% على قطع الغيار بسبة ان الوكالات تعمل خصم 20% اما مبلغ اجور الاصلاح لايخصم منه شي يضل مثل تقدير شيخ طائفة الورش .
سادساً:تصلك رساله على الجوال استدعائك لمكتب شركة نجم للتوقيع والموافقة على المبلغ بعد خصم 20% على قطع الغيار .
اخيراً:تنتظر مبلغ التأمين ونسأل لنا ولكم السلامه من كل شر وربنا يكفينا شر حوادث السير والسيارات متمنياً للجميع حياة سعيده وجميله في ضل حكومتنا الرشيده بقيادة سيدي خادم الحرمين الشريفين الملك سلمان بن عبدالعزيز طول الله في عمره وجعل دخراً للمسلمين عامه والسعودين خاصه .
2 0
0 0